Bahagian Pertama: Ta'rif Bid'ah Dari Segi Bahasa 


Bid'ah dari segi bahasa diambil dari kata ^ . Berkata I bn Manzur ( <j') 

rahimahullah: [1] 


Telah membuat sesuatu bid'ah (past tense), sedang membuatnya (present tense) 
dan bad'an (masdar/ kata terbitan) bererti mengadakan dan memulakan. 

Berkata Muhammad bin Abi Bakr al-Razi rahimahullah: [2] 


Membuat bid'ah sesuatu bermaksud mengadakannya tanpa ada suatu contoh. 

Dalam al-Mu’jam al-Wajiz disebutkan hampir sama seperti di atas iaitu mengadakan 
sesuatu tanpa contoh sebelumnya. [3] Demikian kesemua mu'jam bahasa arab 
menyebut makna yang hampir sama. 

Inilah bid'ah dari segi bahasa iaitu membuat sesuatu yang belum ada contoh 
sebelumnya. 

Ta'rif Bid'ah Dari Segi Istilah 

Ta’rif (definisi) yang baik bagi perkataan bid'ah dari segi istilah ialah ta’rif yang 
dikemukakan oleh al-lmam Abu lshaq al-Syatibi ( ^Lili) rahimahullah (790H)[4j 
dalam kitabnya yang masyhur berjudul al-l'tishom ( pL^c-yi). Kebanyakan para 
pengkaji bersetuju bahawa al-Syatibi telah mengemukakan ta'rif jami' dan mani' ( 
; [ 5 ] Antaranya Dr. Ibrahim bin 'Amir al-Ruhaili dalam tesis Ph.Dnya ketika 
membandingkan beberapa ta'rif yang dibuat oleh beberapa tokoh terdiri daripada Ibn 
Taimiyyah[6], al-Syatibi, Ibn Rajab dan al-Sayuti rahimahumullah, menyimpulkan 
bahawa ta'rif al-Syatibi adalah yang paling terpilih[ 7] . al-Syatibi mena'rifkan bid'ah 
sebagai: [8] 

Jalan yang direka (tanpa ada dalil) di dalam agama (ibadat), yang menyerupai 
syariah, tujuan mengamalkannya untuk berlebihan dalam mengabdikan diri kepada 
Allah Subhanahu wa Ta'ala. 

Huraian al-l mam al-Svatibi Terhadap Ta'rif Bid'ah 

al-lmam al-Syatibi rahimahullah setelah memberikan ta'rif ini, tidak membiarkan kita 
tertanya-tanya maksudnya, sebaliknya beliau sendiri telah menghuraikan maksud 
ta'rif ini. Di sini dinyatakan beberapa poin penting huraian al-lmam al-Syatibi: 

Pertama: 


Dikaitkan jalan ( ^J=) dengan agama kerana rekaan itu dilakukan dalam agama dan 
perekanya menyandarkan kepada agama. Sekiranya jalan rekaan hanya khusus 
dalam urusan dunia ia tidak dinamakan bid'ah, seperti membuat barangan dan kota. 
Oleh kerana jalan rekaan dalam agama terbahagi kepada apa yang ada asalnya 
dalam syariat dan kepada apa yang tiada asalnya dalam syariat, maka dimaksudkan 
dengan ta'rif ini ialah bahagian rekaan yang tiada contoh terdahulu daripada al-Syari’ 
(Pembuat syariat iaitu Allah Subhanahu wa Ta'ala). 

Ini kerana ciri khas bid'ah ialah ia terkeluar daripada apa yang digariskan oleh al- 
Syari'. Dengan ikatan ini maka terpisahlah (tidak dinamakan bid'ah) segala yang 
jelas - sekalipun bagi orang biasa - rekaan yang mempunyai kaitan dengan agama 
seperti ilmu nahu, saraf, mufradat bahasa, Usul al-Fiqh, Usul al-Din dan segala ilmu 
yang berkhidmat untuk syariat. Segala ilmu ini sekalipun tiada pada zaman yang 
awal, tetapi asas-asasnya ada dalam syarak. 

J usteru itu, tidak wajar sama sekali dinamakan ilmu nahu dan selainnya daripada 
ilmu lisan, ilmu usul atau apa yang menyerupainya yang terdiri daripada ilmu-ilmu 
yang berkhidmat untuk syariat sebagai bid'ah. Sesiapa yang menamakannya bid'ah, 
sama ada atas dasar majaz (bahasa kiasan) seperti 'Umar bin al-Khattab radhiallahu 
'anh yang menamakan bid'ah solat orang ramai pada malam-malam Ramadhan, atau 
atas dasar kejahilan dalam membezakan sunnah dan bid'ah, maka pendapatnya 
tidak boleh dikira dan dipegang. [9] 

Kedua: 


Maksud ( ^Liu) ialah menyerupai jalan syarak sedangkan ia bukanlah syarak 

pada hakikatnya. Bahkan ia menyanggahi syarak dari beberapa sudut: 

Antaranya: Meletakkan batasan-batasanj 10] seperti seseorang yang bernazar untuk 
berpuasa berdiri tanpa duduk, berpanas tanpa berteduh, membuat keputusan 
mengasing diri untuk beribadah, menghadkan makanan dan pakaian dari jenis 
tertentu tanpa sebab. [11] 

Antaranya: Beriltizam dengan cara (kaifiyyat ) dan bentuk (haiat ) 

tertentu. [ 12] Ini seperti zikir dalam bentuk perhimpunan dengan satu suara, 
menjadikan perayaan hari lahir Nabi shallal lahu 'alaihi wasallam dan seumpamanya. 

Antaranya: Beriltizam dengan ibadah tertentu dalam waktu tertentu sedangkan tidak 
ada penentuan tersebut dalam syarak. Ini seperti beriltizam puasa pada hari Nisfu 
Sya’ban dan bersolat pada malamnya[13]. 

Kemudian bid'ah-bid'ah tersebut disamakan dengan perkara-perkara yang 
disyariatkan. Jika penyamaan itu adalah dengan perkara-perkara yang tidak 
disyariatkan maka ia bukan bid'ah. la termasuk dalam perbuatan-perbuatan adat 
kebiasaan. [14] 

Ketiga: 


Maksud ( & j* Aiiu4i WA- ^%) : "Tujuan mengamalkannya untuk berlebihan 
dalam mengabdikan diri kepada Allah" ialah menggalakkan ibadah. Ini kerana Allah 
berfirman: 

Dan (ingatlah) Aku tidak menciptakan jin dan manusia melainkan untuk mereka 
menyembah dan beribadat kepadaku. [al-Zariyat 51:56] 

Seakan-akan pembuat bid'ah melihat inilah tujuannya. Dia tidak tahu bahawa apa 
yang Allah tetapkan dalam undang-undang dan peraturan-peraturan-Nya sudah 
memadai. [15] 

Seterusnya al-lmam al-Svatibi menjelaskan: 

Telah jelas dengan ikatan ini (yang dijelaskan) bahawa bid'ah tidak termasuk dalam 
adat. Apa sahaja jalan yang direka di dalam agama yang menyerupai perkara yang 
disyariatkan tetapi tidak bertujuan beribadah dengannya, maka ia terkeluar dari 
nama ini (bid'ah). [16] 

Kesimpulan Ta'rif al-l mam al-Svatibi 

Daripada apa yang dita'rifkan dan dihuraikan oleh al-lmam al-Syatibi rahimahullah, 
dapat dibuat beberapa kesimpulan: 

Bid'ah ialah jalan syarak yang baru di reka dan dianggap ibadah dengannya. Adapun 
membuat perkara baru dalam urusan dunia tidak boleh dinamakan bid'ah. Bid'ah 
ialah sesuatu yang tidak ada asal dalam syariat. Adapun apa yang ada asalnya 
dalam syariat tidak dinamakan bid'ah. Ahli bid'ah menganggap jalan, bentuk, cara 
bid'ah mereka adalah satu cara ibadah yang dengannya mereka mendekatkan diri 
kepada Allah. Bid'ah kesemuanya buruk. Apa yang dinamakan Bid'ah Hasanah yang 
membabitkan perkara-perkara duniawi bukanlah bid'ah pada istilahnya. 

Bahagian Kedua: MEMAHAMI MAKSUD BI D'AH 

HASANAH 


Sebelum kita menyelidiki maksud Bid'ah Hasanah yang disebutkan dalam beberapa 
teks para ulama, terlebih dahulu kita wajar mendengar peringatan Nabi shal lallahu 
'alaihi wasallam berhubung dengan bid'ah. Sabda baginda: 

Sesungguhnya sesiapa yang hidup selepasku akan melihat perselisihan yang banyak. 
Maka hendaklah kalian berpegang kepada sunnahku dan sunnah al-Khulafa al- 
Rasyidin al-Mahdiyyin (mendapat petunjuk). Berpeganglah dengannya dan gigitlah ia 
dengan geraham. Jauhilah kamu perkara-perkara yang diada-adakan (dalam agama) 
kerana setiap yang diada-adakan itu adalah bid'ah dan setiap bid'ah adalah sesat. [1] 

Berdasarkan hadith ini, baginda menggunakan perkataan ( 3^) yang bermaksud 
semua. Berpandukan hadith ini dan kefahaman kita terhadap maksud bid'ah seperti 
yang dinyatakan oleh al-lmam al-Syatibi, maka bid'ah dari segi istilah syarak tidak 
sepatutnya dibahagikan kepada hasanah (baik) dan saiyyiah (buruk). Yang benar 
kesemuanya adalah saiyyah dan dhalalah (kesesatan). 

al-lmam Malik bin Anas rahimahullah (179H) berkata:[2] 

Sesiapa yang membuat bid'ah dalam Islam dan menganggapnya baik maka dia telah 
mendakwa Muhammad shal lallahu 'alaihi wasallam mengkhianati risalah. Ini kerana 
Allah telah berfirman: "Pada hari ini aku telah sempurnakan agama kamu". Apa yang 
pada hari tersebut tidak menjadi agama, maka dia tidak menjadi agama pada hari 
ini. 

Perbahasan Bid'ah Hasanah 


Ada beberapa tokoh sarjana Islam, terutamanya tokoh-tokoh mazhab al-Syafi'i, yang 
telah menyebut dalam kitab-kitab mereka istilah Bid'ah Hasanah atau yang hampir 
dengannya, seperti Bid'ah Mahmudah ( ^), bid'ah wajib, bid'ah sunat dan 

bid'ah harus. Antara tokoh tersebut ialah al-lmam al-Syafi’i (204H), al-lmam al-'lzz 
'Abd al-Salam (660H), al-lmam al-Nawawi (676H) dan al-lmam al-Sayuti (911H) 
rahimahumullah. 

Akan tetapi apabila diteliti ucapan-ucapan mereka, kita dapati bid'ah yang mereka 
maksudkan merujuk kepada Bid'ah Hasanah dari sudut bahasa, bukan bid'ah dari 
segi syarak. Marilah kita mengkaji lebih lanjut ucapan-ucapan mereka: 

Perbahasan Ucapan al-lmam al-Syafi‘i rahimahullah (204H)[31 

Berkata Ibn Rajab al-Hanbali rahimahullah (795H): 

al-Syafi‘i berkata, “Bid‘ah itu ada dua jenis: Bid‘ah Mahmudah (dipuji) dan Bid‘ah 
Mazmumah ( u) (dikeji). Apa yang menepati sunnah maka ia dipuji. Apa yang 
menyanggahi sunnah maka ia dikeji.” 

(Ibn Rajab meneruskan) Maksud al-SyafTi rahimahullah ialah seperti yang kita sebutkan 
sebelum ini, bahawa Bid‘ah Mazmumah ialah apa yang tiada asal dari syariat untuk 
dirujuk kepadanya. Inilah bid‘ah pada istilah syarak. Adapun Bid‘ah Mahmudah ialah 
apa yang bertepatan dengan sunnah. Iaitu apa yang ada baginya asal untuk dirujuk 
kepadanya. Ia adalah bid‘ah dari segi bahasa, bukannya dari segi syarak kerana ia 
menepati sunnah. [4] 

J usteru itu ketika menghuraikan maksud pembahagian bid'ah oleh al-lmam al- 
Syafi'i, al-Hafizd Ibn Hajar al-'Asqalani rahimahullah (852H) berkata: 

Maka bid'ah pada ta'rifan syarak adalah dikeji. Ini berbeza dengan (maksud bid'ah 
dari segi) bahasa di mana setiap yang diada-adakan tanpa sebarang contoh 
dinamakan bid'ah sama ada dipuji ataupun dikeji. [5] 

Antara bukti al-lmam al-Syafi'i tidak memaksudkan bid'ah dalam ibadah sebagai 
Bid'ah Mahmudah ialah bantahan beliau terhadap golongan yang berterusan dalam 
berzikir secara kuat selepas solat. Amalan ini dianggap Bid'ah Hasanah oleh 
sesetengah pihak. 



Ketika mengulas hadith Ibn 'Abbas radhiallahu 'anh: 

Sesungguhnya mengangkat suara dengan zikir setelah orang ramai selesai solat 
fardu berlaku pada zaman Nabi shallallahu 'alaihi wasallam... al-l mam al-Syafi’i 
dalam kitab utamanya al-Umm berkata: [6] 

Pendapatku untuk imam dan makmum hendaklah mereka berzikir selepas selesai 
solat. Hendaklah mereka mensenyapkan zikir kecuali jika imam mahu dipelajari 
daripadanya (mengajar bacaan-bacaan zikir tersebut), maka ketika itu dikuatkan 
zikir. Sehinggalah apabila didapati telah dipelajari daripadanya, maka selepas itu 
hendaklah dia perlahankan. 

Adapun hadith Ibn 'Abbas di atas, al-l mam al-Syafi'i menjelaskan seperti berikut: 

Aku berpendapat baginda menguatkan suara (zikir) hanya untuk seketika untuk 
orang ramai mempelajarinya daripada baginda. Ini kerana kebanyakan riwayat yang 
telah kami tulis bersama ini[ 7] atau selainnya, tidak menyebut selepas salam 
terdapat tahlil [8] dan takbir. Kadang-kala riwayat menyebut baginda berzikir 
selepas solat seperti yang aku nyatakan, kadang-kala disebut baginda pergi tanpa 
zikir. Umm Salamah pula menyebut duduknya baginda[9] (selepas solat) tetapi tidak 
menyebut baginda berzikir secara kuat. Aku berpendapat baginda tidak duduk 
melainkan untuk berzikir secara tidak kuat. 

Jika seseorang berkata: "Seperti apa?"[10]. Aku katakan, sepertimana baginda 
pernah bersolat di atas mimbar, yang mana baginda berdiri dan rukuk di atasnya, 
kemudian baginda undur ke belakang untuk sujud di atas tanah. Kebanyakan umur 
baginda, baginda tidak solat di atasnya (mimbar). Akan tetapi aku berpendapat 
baginda mahu agar sesiapa yang jauh yang tidak melihat baginda dapat mengetahui 
bagaimana berdiri (dalam solat), rukuk dan bangun (dari rukuk). Baginda ingin 
mengajar mereka keluasan dalam itu semua. 

Aku suka sekiranya imam berzikir nama Allah di tempat duduknya sedikit dengan 
kadar yang seketika selepas kaum wanita pergi. Ini seperti apa yang Umm Salamah 
katakan. Kemudian imam boleh bangun. Jika dia bangun sebelum itu, atau duduk 
lebih lama dari itu, tidak mengapa. Makmum pula boleh pergi setelah imam selesai 
memberi salam, sebelum imam bangun. Jika dia lewatkan sehingga imam pergi, atau 
bersama imam, itu lebih aku sukai untuknya. 

Nyata sekali al-lmam al-Syafi'i rahimahullah tidak menamakan ini sebagai Bid'ah 
Hasanah, sebaliknya beliau berusaha agar kita semua kekal dengan bentuk asal 
yang dilakukan oleh Nabi shallallahu 'alaihi wasallam. Seandainya maksud Bid'ah 
Mahmudah yang disebut oleh al-lmam al-Syafi'i merangkumi perkara baru dalam 
cara beribadah yang dianggap baik, sudah tentu beliau akan memasukkan zikir 
secara kuat selepas solat dalam kategori Bid'ah Mahmudah. Dengan itu tentu beliau 
juga tidak akan berusaha menafikannya. Ternyata bukan itu yang dimaksudkan oleh 
beliau rahimahullah. [ 11] 

Perbahasan Ucapan al-lmam ‘I zz al-Din ‘Abd al-Salam rahimahullah 
( 660H) T 121 

Dalam kitabnya Qawa'id al-Ahkam fi Masalih al-Anam ( f^V! j * jcIjS) al- 
lmam 'Izz Abd al-Salam rahimahullah membahagikan bid'ah kepada lima 
kategori: [13] 

1. Bid'ah Wajibah (bid'ah wajib), 

2. Bid'ah Muharramah (bid'ah yang diharamkan), 

3. Bid'ah Mandubah (bid'ah yang disunatkan), 

4. Bid'ah Makruhah (bid'ah makruh) dan 

5. Bid'ah Mubahah (bid'ah yang diharuskan). 

Beliau mungkin orang yang paling awal membuat pembahagian ini. Sebenarnya 
faktor utama yang menyebabkan beliau menyebut bid'ah dalam pembahagian yang 
sedemikian merujuk kepada ta'rif bid'ah yang disebutnya pada awal buku tersebut 
yang merangkumi bid'ah dari segi syarak dan bahasa. Buktinya beliau menyebut 
ta'rif bid'ah dengan berkata: [14] 

Bid'ah adalah perbuatan yang tidak ada pada zaman Rasulullah. 

Ta’rif beliau begitu luas merangkumi perkara ibadah, cara baru dalam syarak dan 
urusan keduniaan yang tidak membabitkan penambahan syarak. Sedangkan bid'ah 
dari segi syarak hanya tertumpu dalam persoalan cara taqarrub (menghampirkan diri 
kepada Allah melalui ibadah) dan perubahan atau penambahan pada jalan syarak. 

Ta’rif yang begitu luas tersebut menyebabkan beliau membuat pembahagian ke atas 
maksud bid'ah sepertimana di atas. Oleh itu kita dapati ketika menyentuh tentang 
Bid'ah Wajibah (bid'ah wajib) beliau berkata: 

Bagi bid'ah wajib itu beberapa contoh, salah satu daripadanya ialah menyibukkan diri 
dengan ilmu nahu yang dengannya difahami kalam Allah (firman Allah, iaitu al- 
Qur'an) dan kalam Rasulullah shallallahu 'alaihi wasallam (sabda Rasulullah, iaitu 
hadis). [15] 

Berdasarkan penjelasan al-lmam al-Syatibi rahimahullah yang telah kita kaji 
sebelum ini, jelas bahawa ini tidak termasuk dalam bid'ah dari segi syarak. Marilah 
kita ulangi apa yang disebut oleh al-lmam al-Syatibi: 

Dengan ikatan ini maka terpisahlah (tidak dinamakan bid'ah) segala yang jelas - 
walaupun bagi orang biasa - rekaan yang mempunyai kaitan dengan agama seperti 
ilmu nahu, saraf, mufradat bahasa, Usul al-Fiqh, Usul al-Din dan segala ilmu yang 
berkhidmat untuk syariat. Segala ilmu ini sekalipun tiada pada zaman yang awal 
tetapi asas-asasnya ada dalam syarak... J usteru itu tidak wajar sama sekali 
dinamakan ilmu nahu dan selainnya daripada ilmu lisan, ilmu usul atau apa yang 
menyerupainya yang terdiri daripada ilmu-ilmu yang berkhidmat untuk syariat 
sebagai bid'ah. Sesiapa yang menamakannya bid'ah, sama ada atas dasar majaz 
(bahasa) seperti 'Umar bin al-Khattab radhiallahu 'anh yang menamakan "bid'ah" 
solat orang ramai pada malam-malam Ramadhan atau atas dasar kejahilan dalam 
membezakan sunnah dan bid'ah, maka pendapatnya tidak boleh dikira dan 
dipegang. [16] 

Dengan itu perbuatan sesetengah pihak mempergunakan pembahagian ini kepada 
bid'ah-bid'ah yang tidak dimaksudkan oleh al-lmam 'Izz 'Abd al-Salam rahimahullah 
adalah penyelewengan dalam menyalurkan maklumat kepada orang ramai. 

Di samping itu perlu ditambah bahawa al-lmam al-Syatibi telah menolak 
pembahagian yang dibuat oleh al-lmam al-'lzz 'Abd al-Salam dengan katanya: 

Sesungguhnya pembahagian ini adalah sesuatu yang hanya direka, tidak ada dalil 
syar'i yang menunjukkannya. Bahkan ia sendiri saling bercanggahan. Ini kerana 
hakikat bid'ah ialah sesuatu yang tidak ditunjukkan oleh dalil syar'i, sama ada 
daripada nas-nas syarak atau kaedah-kaedahnya. Kalau di sana ada dalil daripada 
syarak yang menunjukkan wajib, sunat, atau harus, maka itu bukanlah bid'ah. la 
termasuk dalam keumuman amalan yang disuruh atau diberi pilihan. Mencampur 
aduk dalam menyenaraikan perkara-perkara tersebut adalah bid'ah, iaitu 
mencampurkan antara perkara yang memiliki dalil yang menunjukkan kepada wajib, 
sunat atau harus dengan dua lagi (makruh dan haram) yang menyanggahinya.[ 17] 



Maksud al-lmam al-Syatibi, jika ada dalil yang menunjukkan sesuatu perkara itu 
adalah wajib atau sunat, maka tidak wajar ia dinamakan bid'ah. Lebih tegas lagi, al- 
lmam al-Syatibi menganggap pembahagian itu sendiri adalah bid'ah. 

Perbahasan Ucapan al-lmam al-Nawawi rahimahullah (676H) f 18] 

al-lmam al-Nawawi dalam kitabnya Tahzib al-Asma' wa al-Lughat ( A— Sfi 

mengulangi dan menyetujui pembahagian yang dibuat oleh al-lmam al-'lzz 'Abd al- 
Salam rahimahullah. Untuk menguatkannya, beliau menambah dalam tulisannya itu 
apa yang dibahagikan oleh al-lmam al-Syafi’i rahimahullah seperti disebutkan 
sebelum ini. [19] 

Jawapan kita terhadap perkara ini sama seperti yang telah disebutkan di atas. Jika 
diteliti karya-karya al-lmam al-Nawawi rahimahullah, beliau tidak pernah 
menganggap Bid'ah Hasanah sebagaimana yang disangka oleh orang ramai masa 
kini. Di sini dinyatakan beberapa contoh: 

Pertama: 


Di dalam kitabnya al-Azkar. al-lmam al-Nawawi rahimahullah 
menvebut:r201 

Ketahui sesungguhnya yang betul lagi terpilih yang menjadi amalan al-Salaf al-Salih 
radhiallahu 'anhum ialah diam ketika mengiringi jenazah. Jangan diangkat suara 
dengan bacaan, zikir dan selainnya. Hikmahnya nyata, iaitu lebih menenangkan hati 
dan menghimpunkan fikiran mengenai apa yang berkaitan dengan jenazah. Itulah 
yang dituntut dalam keadaan tersebut. Inilah cara yang betul. Jangan kamu 
terpengaruh dengan banyaknya orang yang menyanggahinya. 

Sesungguhnya Abu ‘Ali al-Fudail bin 'lyad rahimahullah pernah berkata: "Berpegang 
dengan jalan petunjuk, jangan engkau tewas disebabkan sedikit yang melaluinya. 
Jauhilah jalan yang sesat. Jangan engkau terpengaruh dengan banyaknya golongan 
yang rosak (yang melakukannya)." 

Adapun apa yang dilakukan oleh golongan jahil di Damsyik, iaitu melanjutkan 

bacaan al-Quran dan bacaan yang lain ke atas jenazah dan bercakap perkara yang 
tiada kaitan, ini adalah haram dengan ijma’ ulama. Sesungguhnya aku telah jelaskan 
dalam bab Adab al-Qiraah tentang keburukannya, besar keharamannya dan 
kefasikannnya bagi sesiapa yang mampu mengingkarinya tetapi tidak 

mengingkarinya. 

Nyata bahawa al-lmam al-Nawawi rahimahullah tidak menamakan perbuatan mem- 
bacakan al-Qur'an ketika mengiringi jenazah sebagai Bid'ah Hasanah. Maka 
perbuatan sesetengah pihak mengiringi jenazah dengan bacaan al-Fatihah setapak 
demi setapak sebanyak beberapa kali dibantah berdasar teks imam yang agung ini. 
Pun begitu ramai di kalangan mereka menamakannya Bid'ah Hasanah. 

Kedua: 


Dalam Syarh Sahih Muslim, [21] al-lmam al-Nawawi rahimahullah menyebut: [22] 




Sesungguhnya yang menjadi sunnah bagi salam dalam solat ialah dengan berkata: 
■*' sebelah kanan, pSjk- sebelah kiri. Tidak disunatkan 

menambah Sekalipun ia ada disebut dalam hadith dhaif dan diisyaratkan oleh 

sebahagian ulama. Namun ia adalah satu bid'ah kerana tidak ada hadith yang sahih 
(yang menganjurkannya). Bahkan yang sahih dalam hadith ini[ 23] dan selainnya 
ialah meninggalkan tambahan itu. 

Tidakkah penambahan "waBarakatuh" merupakan satu penambahan yang pada 
zahirnya nampak baik? Jika Bid'ah Hasanah ialah melabelkan semua yang nampak 
baik pada andaian manusia, tentu al-lmam al-Nawawi menamakan ini sebagai Bid'ah 
Mustahabbah (yang disunatkan). 


Ketiga: 

Ketika mensyarahkan hadis berikut: 

Daripada Abi Hurairah radhiallahu 'anh, daripada Nabi shallallahu 'alaihi wasallam, 
baginda bersabda: "Jangan kamu mengkhususkan malam Jumaat dengan solat yang 
berbeza dengan malam-malam yang lain. Jangan kamu mengkhususkan hari Jumaat 
dengan puasa yang berbeza dengan hari-hari yang lain kecuali ia dalam (bilangan 
hari) puasa yang seseorang kamu berpuasa. "[24] 

al-lmam al-Nawawi rahimahullah berkata: [25] 

Pada hadith ini larangan yang nyata bagi mengkhususkan malam Jumaat dengan 
sesuatu solat yang tiada pada malam-malam yang lain dan puasa pada siangnya 
seperti yang telah dinyatakan. Sepakat para ulama akan kemakruhannya. Para 
ulama berhujah dengan hadith ini mengenai kesalahan solat bid'ah yang dinamakan 
Solat al-Raghaib[26]. Semoga Allah memusnahkan pemalsu dan pereka solat ini. Ini 
kerana sesungguhnya ia adalah bid'ah yang munkar daripada jenis bid'ah yang sesat 
dan jahil. Padanya kemunkaran yang nyata. Sesungguhnya sejumlah para ulama 
telah mengarang karangan yang berharga sebegitu banyak dalam memburukkannya 
dan menghukum sesat orang menunaikan solat tersebut dan perekanya. Para ulama 
telah menyebut dalil-dalil keburukannya, kebatilannya dan kesesatan pembuatnya. 
Perhatikan bahawa al-lmam al-Nawawi rahimahullah tidak menamakan solat sunat 
yang tidak wujud dalam hadith sebagai Bid'ah Hasanah. Bahkan beliau menghukum 
sebagai sesat. Ketika ditanya mengenai solat ini (Solat al-Raghaib), al-lmam al- 
Nawawi pernah berkata: 

Bid'ah yang buruk lagi sangat munkar... jangan terpengaruh dengan ramai yang 
melakukannya di banyak negeri. Juga jangan terpengaruh disebabkan ia disebut 
dalam Qut al-Qulub dan Ihya 'Ulum al- Din. [27] 


Keempat: 



Dalam al-Majmu' Syarh al-Muhazzab ( c ^ al-lmam al-Nawawi 

rahimahullah menyetujui tokoh-tokoh mazhab al-Syafi’i yang membantah jamuan 
atau kenduri sempena kematian. Katanya: [28] 

"Adapun menyediakan makanan oleh keluarga si mati dan menghimpunkan orang 
ramai kepadanya adalah tidak diriwayatkan daripada Nabi shallallahu ‘alaihi 
wasallam sedikit pun. la adalah bid'ah yang tidak disukai." 

al-lmam al-Nawawi tidak menamakan amalan penyediaan makanan oleh keluarga si 
mati dan menghimpunkan orang ramai padanya sebagai satu Bid'ah Hasanah. 
Bahkan kitab-kitab mazhab al-Syafi’i begitu kuat menentang hal ini. [29] 

Perbahasan Ucapan al-lmam al-Savuti rahimahullah (911HH 30] 

al-lmam al-Sayuti ( cAw-J') telah menulis kitab khas berhubung dengan bid'ah yang 
berjudul al-Amr bi al-lttiba’ wa al-Nahy 'an al-lbtida’ ( cp - A 11 j £tuVb j-Sii) Di 

dalamnya beliau menyebut maksud Bid'ah Hasanah, katanya: 

Bid'ah Hasanah disepakati keharusan membuatnya. Juga disunatkan demi 
mengharapkan pahala bagi sesiapa yang baik niatnya, laitu setiap pembuatan bid'ah 
yang bertepatan dengan kaidah-kaidah syarak tanpa menyanggahinya sedikit pun. 
Perbuatannya tidak menyebabkan larangan syarak. Ini seperti membina mimbar, 
benteng pertahanan, sekolah, rumah (singgahan) musafir dan sebagainya yang 
terdiri dari jenis-jenis kebaikan yang tidak ada pada zaman awal Islam. Ini kerana ia 
bertepatan dengan apa yang dibawa oleh syariat yang memerintahkan membuat 
yang ma'ruf, tolong menolong dalam kebaikan dan taqwa.[31] 

Seperti yang telah dinyatakan sebelum ini, apa yang disebut di atas tidak sepatutnya 
dinamakan bid'ah sama sekali. Bahkan ia termasuk dalam perkara-perkara yang 
disuruh dalam agama. Namun persoalan yang lebih penting adalah, apakah al-lmam 
al-Sayuti rahimahullah akan menganggap sesetengah perbuatan yang dianggap 
Bid'ah Hasanah pada hari ini sebagai satu Bid'ah Hasanah? Untuk memastikan hal ini 
marilah kita lihat beberapa contoh: 

Pertama: 


Sebagaimana al-lmam al-Nawawi dan lain-lain tokoh, al-lmam al-Sayuti turut 
menolak solat sunat Raghaib. Beliau berkata: [32] 

Ketahuilah olehmu, semoga Allah merahmatimu, sesungguhnya membesarkan hari 
tersebut dan malamnya (hari dan malam J umaat pertama bulan Rejab) hanya 
perkara baru yang dibuat dalam Islam selepas 400 tahun. Diriwayatkan 
mengenainya hadith yang palsu dengan sepakat ulama yang mengandungi kelebihan 
berpuasa pada siangnya dan bersolat pada malamnya. Mereka menamakan solat 
Raghaib ... Ketahuilah sesungguhnya solat yang bid'ah ini menyanggahi kaedah- 
kaedah Islam dalam beberapa bentuk. 

Perhatikan bahawa al-lmam al-Sayuti rahimahullah tidak menamakan solat ini 
sebagai Bid'ah Hasanah sekalipun ia disebut dalam beberapa kitab seperti I hya 
'Ulum al-Din. Jika setiap yang dianggap baik dilabelkan sebagai Bid'ah Hasanah 
maka solat ini juga patut dianggap Bid'ah Hasanah. Namun mengada-adakan 
perkara baru dalam cara ibadah bukanlah Bid'ah Hasanah. 




Kedua: 


Berkata al-lmam al-Sayuti rahimahullah ketika membantah amalan Nisfu 
Sya’ban: [33] 

Apa yang memuliakan bulan Sya’ban ialah amalan Rasulullah shallallahu 'alaihi 
wasallam berpuasa pada kebanyakan harinya. Hadith-hadith Nabi shallallahu 'alaihi 
wasallam dan athar para sahabat yang diriwayatkan menunjukkan ia malam yang 
ada kelebihan, (namun) tiada padanya solat yang khusus. 

Jelas bahawa solat sunat khusus bersempena Nisfu Sya’ban tidak dianggap oleh al- 
lmam al-Sayuti sebagai Bid’ah Hasanah. 

Ketiga: 

Berkata al-lmam al-Sayuti rahimahullah berkenaan melafazkan niat sebelum 
solat: [34] 

... Daripada bid’ah (yang saiyyah) itu adalah, was-was dalam niat solat. Itu bukan 
daripada perbuatan Nabi shallallahu 'alaihi wasallam dan para sahabat baginda. 
Mereka tidak pernah melafaz sedikit pun niat solat melainkan hanya (terus) takbir. 
Allah telah berfirman: 

"Sesungguhnya bagi kamu pada Rasulullah itu contoh yang baik." [al-Ahzab 33:21] 

Walaupun sesetengah pihak ada yang berpendapat menyebut lafaz niat dalam solat 
sebagai Bid'ah Hasanah, namun tokoh mazhab al-Syafi’i yang terkenal ini tidak 
menganggapnya sedemikian. Ini kerana ia adalah sesuatu yang tidak dilakukan oleh 
Nabi shallallahu 'alaihi wasallam mahupun para sahabat baginda. 

Kesimpulan Perbincangan 

Perbincangan kita di atas secara jelas menunjukkan telah berlaku salah faham di 
kalangan masyarakat, termasuk di kalangan para penceramah dan agamawan, 
terhadap istilah Bid'ah Hasanah yang digunakan oleh para tokoh mazhab al-Syafi'i 
rahimahumullah. Apa yang dimaksudkan oleh para tokoh tersebut adalah jauh 
berbeza. Oleh itu adalah wajar untuk merujuk semula kepada apa yang ditulis oleh 
tokoh-tokoh ini. 

Adalah Rasulullah shallallahu 'alaihi wasallam apabila memberi salam dari solat maka 
kaum wanita akan bangun apabila baginda selesai memberi salam. Nabi shallallahu 
'alaihi wasallam pula duduk sekejap ditempatnya selepas solat. Kata Ibn Syihab: 
Kami berpendapat - Allah lebih mengetahui - tujuannya agar kaum wanita dapat 
pergi sebelum kaum lelaki keluar. Hadith ini turut diriwayatkan oleh al-Bukhari, 
Muslim, al-Nasai, Abu Daud, Ibn Majah dan lain-lain. 

[lOjMaksudnya, apakah contoh perkara yang pernah baginda lakukan hanya 
seketika kemudian setelah orang ramai mempelajarinya baginda tinggalkan, al- 
lmam al-Syafi'i menyebut contoh ini untuk menyokong pendapat beliau bahawa zikir 
selepas solat secara kuat hanya dilakukan oleh baginda pada seketika sahaja, 
kemudian zikir baginda berzikir secara perlahan. 

Bahagian Tiga: SALAH FAHAM TERHADAP 
UCAPAN 'UMAR AL-KHATTAB DAN HADITH 
SUNNAH HASANAH. 


Dalam usaha mem-pertahankan tindakan-tindakan yang dianggap bid'ah di sisi 
syarak, sesetengah pihak menggunakan beberapa riwayat sebagai bukti bahawa 
diharuskan membuat bid'ah selagi mana ia dipandang baik oleh pembuatnya. Antara 
yang masyhur ialah ucapan 'Umar I bn Khattab radhiallahu 'anh yang menyebut 
"sebaik-baik bid'ah" untuk Solat Tarawih berjamaah dan perkataan "Sunnah 
Hasanah” dalam sebuah hadith Rasulullah shallallahu 'alaihi wasallam. Bab ini akan 
menjelaskan kekeliruan yang berkaitan dengan riwayat-riwayat tersebut. 


Salah Faham Terhadap Ucapan ‘Umar al- Khattab 

Sesetengah pihak cuba berdalil dalam membolehkan bid'ah dengan menyatakan 
bahawa Saiyyidina 'Umar radhiallahu 'anh turut telah membuat bid'ah. Mereka 
berkata, pada zaman Nabi shallallahu 'alaihi wasallam tidak ada Solat Tarawih 
berjamaah lalu 'Umar melakukannya dan menyatakannya sebagai: "Sebaik-baik 
bid'ah" ( 


Yang mereka maksudkan ialah apa yang diriwayatkan oleh al-lmam al-Bukhari 
dalam Shahihnya dan al-lmam Malik dalam al-Muwattha': 

Daripada 'Abd al-Rahman bin 'Abd al- Qari, katanya: Pada satu malam di bulan 
Ramadan aku keluar bersama dengan 'Umar bin al-Khattab radhiallahu 'anh ke 
masjid. Di dapati orang ramai berselerakan. Ada yang solat bersendirian, ada pula 
yang bersolat dan sekumpulan (datang) mengikutinya. 

'Umar berkata: "Jika aku himpunkan mereka pada seorang imam adalah lebih baik." 
Kemudian beliau melaksanakannya maka dihimpunkan mereka dengan (diimamkan 
oleh) Ubai bin Ka'ab. Kemudian aku keluar pada malam yang lain, orang ramai 
bersolat dengan imam mereka (Ubai bin Ka'ab). 

Berkata 'Umar: "Sebaik-baik bid'ah adalah perkara ini, sedangkan yang mereka tidur 
(solat pada akhir malam) lebih dari apa yang mereka bangun (awal malam). "[1] 


Berdasarkan riwayat di atas, ada yang tersalah sangka dengan menganggap 'Umar 
bin al-Khattab adalah orang yang pertama memulakan Solat Tarawih secara 
berjamaah. Maka dirumuskan bahawa ia adalah satu perbuatan bid'ah yang 
dianggap baik oleh 'Umar. J usteru boleh membuat bid'ah di dalam ibadah asalkan ia 
dilakukan dengan niat yang baik. 


Sebenarnya rumusan seperti ini muncul kerana kurang membaca hadith-hadith Nabi 
shallallahu 'alaihi wasallam. Nabi shallallahu 'alaihi wasallam pernah melakukan Solat 
Tarawih secara berjamaah dan ini jelas tertera dalam kitab-kitab hadith, seperti 
dalam Shahih al-Bukhari dan Shahih Muslim. Hadith yang dimaksudkan berasal 
daripada ‘Aisyah radhiallahu 'anha: 

Sesungguhnya Rasulullah shallallahu 'alaihi wasallam keluar pada suatu pertengahan 
malam. Baginda solat di masjid (Masjid Nabi). Beberapa orang mengikut solat 
baginda (menjadi makmum). Pada pagi (esoknya) orang ramai bercerita 
mengenainya. Maka berkumpullah lebih ramai lagi orang (pada malam kedua). 
Baginda bersolat dan mereka ikut solat bersama. Pada pagi (esoknya) orang ramai 
bercerita mengenainya. Maka bertambah ramai ahli masjid pada malam ketiga. 
Rasulullah shallallahu 'alaihi wasallam keluar bersolat dan mereka ikut solat 
bersama. 

Apabila malam keempat, masjid menjadi tidak muat dengan ahli. (Baginda tidak 
keluar) sehingga pada waktu solat subuh. Selesai solat subuh, baginda mengadap 
orang ramai, bersyahadah seraya bersabda: "Amma ba’d, sesungguhnya bukan aku 
tidak tahu penantian kalian (di masjid pada malam tadi) tetapi aku bimbang 
difardukan (Solat Tarawih) ke atas kalian lalu kalian tidak mampu. [2] Hal sebegini 
berlaku sehingga Rasulullah shallallahu 'alaihi wasallam wafat. [3] 

Dalam sebahagian riwayat al-Bukhari dan Muslim disebut: "...yang demikian berlaku 
pada bulan Ramadhan." ( 

Hadith ini dengan jelas menunjukkan Nabi shallallahu 'alaihi wasallam adalah yang 
pertama memulakan Solat Tarawih secara berjamaah dengan satu imam. 
Walaubagaimanapun baginda tidak melakukannya secara berterusan, bukan kerana 
ia perbuatan yang salah tetapi kerana bimbang ia menjadi satu kewajipan. Apabila 
Rasulullah shallallahu 'alaihi wasallam wafat, kebimbangan ini tidak wujud lagi, maka 



dengan itu 'Umar meneruskan semula Solat Tarawih secara berjamaah. J usteru 
'Umar al-Khattab bukanlah orang yang pertama memulakannya secara berjamaah. 

al-lmam al-Svatibi rahimahullah menegaskan: 

Renungi hadith ini. la menunjukkan kedudukan Solat Tarawih adalah sunat. 
Sesungguhnya solat baginda pada peringkat awal menjadi dalil menunjukkan 
kesahihan menunaikannya di masjid secara berjamaah pada bulan Ramadan. 
Baginda tidak keluar selepas itu adalah kerana bimbang ia difardukan. Ini tidak 
menunjukkan ia dilarang secara mutlak kerana zaman baginda ialah zaman wahyu 
dan tasyri' (perundangan) (sehingga) ada kemungkinan akan diwahyukan kepada 
baginda sebagai satu kewajipan jika manusia mengamalkannya. Apabila telah hilang 
'illah al- tasyri'[ 5] dengan wafatnya Rasulullah shallallahu ’alaihi wasallam maka ia 
kembali kepada asalnya. [6] 

Timbul persoalan seterusnya, mengapakah Abu Bakr radhiallahu 'anh tidak 
menghimpunkan orang ramai untuk melakukan Solat Tarawih secara berjamaah? 
Untuk mengetahui jawapannya, kita merujuk sekali lagi kepada penjelasan al-lmam 
al-Syatibi rahimahullah: 

Adapun (sebab) Abu Bakr tidak mendirikannya adalah kerana salah satu daripada 
berikut, sama ada (pertama) dia berpendapat solat orang ramai pada akhir (malam) 
lebih afdal padanya dari dihimpunkan mereka dengan satu imam pada awal malam. 
Ini disebut oleh al-Turtusyi ( ataupun (kedua) disebabkan kesempitan waktu 

pemerintahannya[7j untuk melihat perkara-perkara cabang seperti ini sedangkan 
beliau sibuk dengan golongan murtad dan selainnya yang mana lebih utama 
daripada Solat Tarawih. [8] 

Timbul persoalan kedua, kenapakah 'Umar al-Khattab radhiallahu 'anh menggelar hal 
tersebut sebagai satu bid'ah? Sekali lagi, penjelasan al-lmam al-Syatibi rahimahullah 
menjadi rujukan: 

Dia menamakannya bid'ah hanya disebabkan pada zahirnya kerana Rasulullah 
shallallahu 'alaihi wasallam telah meninggalkannya dan sepakat pula ia tidak berlaku 
pada zaman Abu Bakr radhiallahu 'anh. la bukanlah bid'ah pada makna (syarak). 
Sesiapa yang menamakan bid'ah disebabkan hal ini, maka tiada perlu perbalahan 
dalam meletakkan nama. J usteru itu tidak boleh berdalil dengannya untuk 
menunjukkan keharusan membuat bid'ah. [9] 

Jelaslah ucapan 'Umar bukanlah merujuk kepada bid'ah yang dilarang oleh syarak 
tetapi merujuk kepada bid'ah yang dimaksudkan dari segi bahasa atau keadaan. Ini 
kerana Rasulullah shallallahu 'alaihi wasallam telah melakukan Solat Tarawih secara 
berjamaah lalu berhenti disebabkan faktor penghalang yang dinyatakan tadi. Apabila 
faktor penghalang telah hilang, maka 'Umar menghidupkannya semula. J usteru itu 
beliau menamakannya bid'ah. Perkataan bid'ah yang digunakan oleh 'Umar 
radhiallahu 'anh hanya merujuk pada segi bahasa, tidak pada segi syarak. Dari segi 
syarak, ia adalah Sunnah kerana merupakan sesuatu yang pernah berlaku 
sebelumnya pada zaman Rasulullah shallallahu 'alaihi wasallam. 

Salah Faham Terhadap Hadith Sunnah Hasanah 

Terdapat sebuah hadith yang disering disalah fahami bagi membolehkan amalan 
bid'ah. Hadith yang dimaksudkan ialah apa yang diriwayatkan oleh Imam Muslim: 

Sesiapa yang memulakan dalam Islam sunnah yang baik lalu ia diamalkan selepas 
itu, ditulis untuknya (pahala) seperti pahala orang yang mengamalkannya tanpa 
dikurangkan pahala mereka (para pengamal itu) sedikit pun. Sesiapa yang 
memulakan dalam Islam sunnah yang jahat lalu ia diamalkan selepas itu ditulis 
untuknya (dosa) seperti dosa orang yang mengamalkannya tanpa dikurangkan dosa 
mereka (para pengamal itu) sedikit pun. [10] 

Hadith ini dijadikan bukti bahawa tidak mengapa melakukan bid'ah asalkan ia baik. 
Ini adalah bukti yang salah hasil daripada kefahaman yang salah. Kefahaman yang 
benar dapat diperoleh dengan merujuk kepada Sabab al-Wurud ( v¥^) bagi 

hadith ini. Jika dalam pengajian tafsir ada bab yang dinamakan Sabab al-Nuzul, 
maka dalam hadith ia dinamakan Sabab al-Wurud atau Sabab Wurud al-Hadith. Saya 
ta'rifkan Sabab Wurud al-Hadith sebagai: 


Apa yang membawa kepada kewujudan hadith pada hari-hari kemunculannya[ 11] 

Maksudnya, faktor yang menyebabkan sesebuah hadith itu terbit daripada Nabi 
shallallahu 'alaihi wasallam. Dalam kata lain, faktor-faktor yang menyebabkan 
baginda mengucapkan sesuatu ucapan, melakukan sesuatu perbuatan atau 
mengakui sesuatu tindakan. Memahami sebab-sebab yang menyebabkan terbitnya 
sesebuah hadith adalah sangat penting bagi mengelakkan kita daripada meletakkan 
hadith tidak pada tempatnya. Ini kerana kadang-kala sebab terbitnya sesuatu hadith 
sangat mempengaruhi maksud hadith. Kesalahan dalam memahami sebab terbitnya 
hadith boleh membawa kepada kesalahan faham kepada maksud hadith. 
Umpamanya hadith yang di atas ada Sabab al-Wurudnya dan ini boleh dirujuk dalam 
hadith itu sendiri dalam bentuknya yang lengkap: 


4ll Jjjujj s-Lk. ;(Jla 41) Ajc- (jj (jc. 

o jjoj S j* «all 41c. 4ll 

[jl jaJ :JU ^ 4113 44 I jllajti (jjjllll Cjki 

' • * i' i •* 'i ss *!» > '. T ' i ' - s •* ' i ' i ' »i f '. w* ' 

t a^)C. Ijjljuj c-La. ^aJ c-La. _j\ 

o' . * * i 

LS$ 

4^ 4k fa fa 414 411 JL* 411 y faj li ii 

Vj 4*^ (j- 0 cJILa 4 L_u^ o^xj 

LgJ (J!La ^-llc. (. _ A Jjl jj 4joj ^3 ^jjuo 

1«0 " o -* «i ^ ^ ^ 



Daripada Jarir bin 'Abd Allah katanya: Datang sekumpulan Arab Badawi kepada 
Rasulullah shallallahu 'alaihi wasallam. Mereka memakai pakaian bulu. Baginda 
melihat buruknya keadaan mereka. Mereka ditimpa kesusahan. Baginda menggesa 
orang ramai bersedekah. Namun mereka lambat melakukannya sehingga kelihatan 
kemarahan pada wajah baginda. (Kata Jarir) Kemudian seorang lelaki daripada 
golongan Ansar datang dengan sebekas perak (dan mensedekahkannya). Kemudian 
datang seorang yang lain pula, kemudian orang ramai datang (bersedekah) berturut- 
turut. Sehingga terlihat kegembiraan pada wajah baginda. 

(Melihat yang sedemikian) Rasulullah shallallahu 'alaihi wasallam bersabda: Sesiapa 
yang memulakan dalam Islam sunnah yang baik lalu ia diamalkan selepas itu, ditulis 
untuknya (pahala) seperti pahala orang yang mengamalkannya tanpa dikurangkan 
pahala mereka (para pengamal itu) sedikit pun. Sesiapa yang memulakan dalam 
Islam sunnah yang jahat lalu ia diamalkan selepas itu ditulis untuknya (dosa) seperti 
dosa orang yang mengamalkannya tanpa dikurangkan dosa mereka (para pengamal 
itu) sedikit pun. [12] 

Dengan merujuk Sabab al-Wurud dalam hadis di atas, kita dapat mengetahui 
bahawa "Sunnah Hasanah" yang dimaksudkan merujuk kepada sedekah yang 
dianjurkan oleh Nabi shallallahu 'alaihi wasallam. la bukannya satu perbuatan yang 
tidak memiliki asal usul di dalam syariat. Memulakannya tidak bermaksud 
memulakan amalan baru, sebaliknya bermaksud memulakan langkah atau tindakan 
bagi perkara yang sudah ada asal usulnya. 

Lebih lanjut, marilah kita merujuk kepada penjelasan al-Syeikh 'Ali Mahfuz[13] 
dalam kitabnya al-lbda’ fi Madarr al-lbtida' ( ^ ^yi) ketika menjawab 

kekeliruan orang-orang yang menjadikan hadith ini sebagai hujah bagi membolehkan 
bid'ah: [ 14] 

Jawapan terhadap kekeliruan ini ialah, bukanlah maksud memulakan sunnah itu 
membuat rekaan (baru). Namun maksudnya (ialah memulakan) amalan yang thabit 
(pasti) daripada sunnah Nabi shallallahu 'alaihi wasallam ... Sesungguhnya sebab 
yang kerananya terbit hadith ini ialah sedekah yang disyariatkan ... (lalu disebut 
hadith di atas secara lengkap) ... hadith ini menunjukkan bahawa yang dikatakan 
sunnah di sini seperti apa yang dilakukan sahabat tersebut yang membawa sebekas 
perak. Dengan sebabnya terbukalah pintu sedekah dengan cara yang lebih nyata 
sedangkan sedekah memang disyariatkan dengan kesepakatan ulama'. Maka jelas 
maksudnya ("Sesiapa yang memulakan Sunnah Hasanah...") di sini ialah sesiapa 
yang beramal. Ini kembali kepada hadith ( j^V' i> ^ uJ ^ ...). [ 15 ] 

Seakan-akan sunnah itu sedang tidur maka sahabat radhiallahu 'anh berkenaan 
menggerakkannya dengan perbuatannya. Bukan maksudnya mengadakan sunnah 
yang (sebelumnya) tidak pernah ada. 

Dalam Nuzhah al-Muttaqin Syarh Riyad al-Salihin ( tMu c u^ 1 ' ^ iO karya Dr. 

Mustafa al-Bugha[16] dan rakan-rakannya, dijelaskan: [ 17] 

Hadith ini dianggap sebagai asal dalam menentukan Bid'ah Hasanah dan Saiyyiah. 
Bersegeranya sahabat, berlumba dan bersaing, dalam bersedekah adalah Bid'ah 
Hasanah -seperti yang disebut oleh Nabi shallallahu 'alaihi wasallam. Dari sini 
difahami bahawa apa yang dikatakan Bid'ah Hasanah itu adalah sesuatu yang pada 
asalnya disyarakkan seperti sedekah. 

Berkata al-Syeikh Muhammad bin Salih al-'Utsaimin rahimahullah ( 1421H)[ 18] : [19] 



Jika kita mengetahui sebab (terbitnya) hadith ini dan meletakkan maknanya dengan 
betul, maka jelas bahawa yang dimaksudkan dengan "memulakan sunnah" di sini 
ialah memulakan amal. Bukan memulakan tasyri' (syariat baru). Ini kerana tasyri’ 
hanya boleh dimulakan oleh Allah dan Rasul-Nya. Maksud hadith "sesiapa yang 
memulakan" ialah memulakan amal dengannya dan orang ramai mencontohinya... 
atau boleh dimaksudkan juga sesiapa yang memulakan jalan yang baik yang 
menyampaikan kepada ibadah lalu orang ramai mencontohinya. Ini seperti menulis 
buku, meletakkan bab-bab ilmu, membina sekolah dan sebagainya dimana ia adalah 
jalan kepada perkara yang dituntut syarak. Apabila seorang insan memulakan jalan 
yang membawa kepada perkara yang dituntut oleh syarak dan jalan itu pula tidak 
terdiri daripada yang dilarang, maka dia termasuk dalam hadith ini. Jika makna 
hadith adalah seperti yang disalah fahami, iaitu seorang insan boleh membuat apa 
jua syariat yang dia mahu, bererti agama Islam belum sempurna pada (pengakhir) 
hayat Rasulullah shallallahu 'alaihi wasallam. 

Kesimpulan Perbincangan 

Sebagai kesimpulan perbincangan, sekali lagi ditegaskan bahawa maksud hadith 
"...memulakan dalam Islam sunnah yang baik (Sunnah Hasanah)..." ialah memulakan 
perkara yang sudah sedia memiliki asal usul di dalam syarak seperti sedekah yang 
dianjurkan oleh Nabi shallallahu 'alaihi wasallam. 

Bahagian Ke-Empat: AMARAN MENGADAKAN 
BID'AH. 


Islam adalah agama wahyu dan bukan agama ciptaan manusia. Perbuatan menokok 
tambah (bid'ah) dalam agama boleh menghilangkan ketule-nannya, sehingga 
menyebabkan orang ramai tidak akan dapat membezakan antara ajaran asal yang 
bersumber daripada Allah dengan yang ditokok tambah oleh manusia. Terdapat 
banyak hujah daripada al-Quran, al-Sunnah dan para ulama yang memberi amaran 
agar tidak menokok tambah dalam agama. Berikut ini dikemukakan sebahagian 
daripada hujah-hujah tersebut: 

Amaran daripada al-Our'an tentang bid'ah: 

Pertama: 


Firman Allah Subhanahu wa Ta'ala: 








Patutkah mereka mempunyai sekutu-sekutu yang menentukan - mana-mana 
bahagian dari ugama mereka - sebarang undang-undang yang tidak diizinkan oleh 
Allah? [al-Syura 42:21] 


Kedua: 


Firman Allah Subhanahu wa Ta'ala: 

Oleh itu, hendaklah mereka yang mengingkari perintahnya, beringat serta berjaga- 
jaga jangan mereka ditimpa bala bencana, atau ditimpa azab seksa yang tidak 
terperi sakitnya. [al-Nur 24:63] 

Ketiga: 


Firman Allah Subhanahu wa Ta'ala: 

Katakanlah: "Sesungguhnya Tuhanku hanya mengharamkan perbuatan-perbuatan 
yang keji, sama ada yang nyata atau yang tersembunyi; dan perbuatan dosa; dan 
perbuatan menceroboh dengan tidak ada alasan yang benar; dan (diharamkan-Nya) 
kamu mempersekutukan sesuatu dengan Allah sedang Allah tidak menurunkan 
sebarang bukti (yang membenarkannya); dan (diharamkanNya) kamu 
memperkatakan terhadap Allah sesuatu yang kamu tidak mengetahuinya." [al-A'raaf 
7:33] 




Amaran daripada al-Sunnah tentang bid‘ah: 

Hadith Nabi shallallahu 'alaihi wasallam yang memberi amaran kepada pembuat dan 
pengamal bid'ah sangat banyak jumlahnya. Kebanyakan para penyusun kitab hadith 
tidak ketinggalan memasukkan satu bab khas mengenainya di dalam kitab-kitab 
mereka. Di sini disebutkan beberapa riwayat, antaranya: 

Pertama: 


Sabda Nabi shallallahu 'alaihi wasallam: 

Sesungguhnya sesiapa yang hidup selepasku akan melihat perselisihan yang banyak. 
Maka hendaklah kalian berpegang kepada sunnahku dan sunnah al-Khulafa al- 




Rasyidin al-Mahdiyyin (mendapat petunjuk). Berpeganglah dengannya dan gigitlah ia 
dengan geraham. Jauhilah kamu perkara-perkara yang diada-adakan (dalam agama) 
kerana setiap yang diada-adakan itu adalah bid'ah dan setiap bid'ah adalah sesat. [1] 

Maksud "...gigitlah ianya dengan geraham..." ialah peganglah ianya dengan 
bersungguh-sungguh serta bersabarlah dengannya. [2] 

Kedua: 

Sabda Nabi shallallahu 'alaihi wasallam: 

"Sesiapa yang membuat perkara baru dalam urusan kami ini (Islam) apa yang bukan 
daripadanya maka ianya tertolak. "[3] 

Ketiga: 

Sabda Nabi shallallahu 'alaihi wasallam: 

" Sesungguhnya Bani Israil berpecah kepada 72 puak dan umatku akan berpecah 

kepada 73 puak. Kesemua mereka dalam neraka kecuali satu puak". Mereka (para 
sahabat) bertanya: "Apakah puak itu wahai Rasulullah?" J awab baginda: "Apa yang 
aku dan para sahabatku berada di atasnya. "[4] 


Keempat: 

Abu Musa al-Asy'ari radhiallahu 'anh berkata: 

"Kami telah menunaikan solat Maghrib bersama dengan Rasulullah shallallahu 'alaihi 
wasallam. Kemudian kami berkata: "Kalaulah kita tunggu sehingga kita dapat 



bersolat Isyak bersama baginda." Maka kami tunggu sehingga baginda keluar 
kepada kami lalu bersabda, "Kamu semua masih di sini?" Jawab kami: "Wahai 
Rasulullah! Kami telah menunaikan solat Maghrib bersama engkau kemudian kami 
berkata, mari kita duduk sehingga kita dapat bersolat Isyak bersamamu." Sabda 
baginda: "Kamu semua telah melakukan sesuatu yang baik lagi betul." 

Kemudian baginda mengangkat kepalanya (melihat) ke langit dan ramailah yang 
mengangkat kepala (melihat) ke langit lalu baginda bersabda: "Bintang-bintang 
tersebut adalah penyelamat langit. Apabila perginya bintang-bintang tersebut maka 
akan didatangilah langit apa yang telah dijanjikan untuknya. Aku adalah penyelamat 
sahabat-sahabatku. Apabila aku telah pergi maka akan didatangilah sahabat- 
sahabatku apa yang telah dijanjikan untuk mereka. Sahabat-sahabatku pula adalah 
penyelamat umatku. Apabila perginya sahabat-sahabatku maka akan didatangilah 
umatku apa yang dijanjikan untuk mereka. "[5] 

Berkata al-lmam al-Nawawi rahimahullah:! 61 

Maksud ungkapan "sahabat-sahabatku adalah penyelamat umatku" ialah mereka 
menyelamatkan umat dari zahirnya bid'ah, mengada-adakan perkara baru dalam 
agama, fitnah terhadap agama, zahirnya syaitan, Rum dan selainnya ke atas 
mereka. 

Amaran daripada para ulama' tentang bid'ah: 

Para ulama’, terdiri daripada para sahabat dan para tokoh dulu dan kini, turut 
memberi amaran tentang bid 'ah. Di sini disebutkan tiga contoh, satu daripada 
seorang sahabat, satu daripada seorang tokoh terdahulu dan satu daripada seorang 
tokoh terkini: 

Pertama: Amaran 'Abd Allah bin Mas'ud: 


'Abd Allah bin Mas'ud radhiallahu 'anh adalah sahabat Nabi shallallahu 'alaihi 
wasallam yang begitu terkenal dengan keilmuan dan kefahamannya dalam agama, 
al-lmam al-Darimi rahimahullah (255H) meriwayatkan amaran serta bantahan beliau 
terhadap bid'ah berzikir secara kumpulan yang muncul pada zamannya: 

' *o t* % o ' 0 O' 4 ' \ 0 

Aili A^c- c_)L) i uA ^ 

! V tjtfU Ajc. ^1 

l x lASk Aj31 
• »»^ * •" •• < 

rji Uii ^ d g 

.iljii o! :J* Ui : JS ,lj£. Vj aJJ j! iS’JSt 
jij ’jak DS ( 8Ui bjJ&i tik j 'c4j 

o o f 

pA-iAji 


jjika ii* oj'M 






f* 






c> 5^ V cLufjja j IjSij [j! :<J^ 

? a£j!c. L_a3ji ^1^11 lillj (_j-« 4 alk. ^jf 4 jl-g LiljJa-Gj 


C5 


* S o ..( •;' 

J - a - a f' 3 . ^jgT U t ' 




i > ■; 

Aj ^ju 


^jS icdljrljli 'j'o yS- ^Ij ! l?$ 'i* ^ :ijl2 
b* v b> ^ tfs i j& :uu .^iii j o*aij j^aii 

«jikia f v> ; ^ss& j-ji-1 u Aki ilf g jsky, ; ;;p 

LSjSlj ? jkSj g 4 ‘V); i j g <jUj ekhj ^ jjjil Aa |Jl -'j AjIc. aJII 

I O** ”* \ " * ••Z* 0 * * 0 t o -' o f -' ** £ \" \ 0 t’** \ " a * 

J iAJ3LJa L_)U j-v ' 'Q-fl ji T* -n. a Ai^ (_£AAi ALa ^Jl oAlJ ^ * a3 ' 

;> :l jh ;j&i\ V} ixy a yxjii & $ u 4iij : i yn 
i uxs y ffik X, j- 4i! l) X j y .<^x y jsji 
& Jy ? ^ W ^ X 411 ^j!j ^ v yyi! 

^Ij^pll ^»jj UjJC-UaJ y^l' 4 j1jI Alalc- l_Lf j ;A^aljuj <jj l)!-^ 

Daripada ‘Amr bin Salamah[7] katanya: "Satu ketika kami duduk di pintu ‘Abd Allah 
bin Mas'ud sebelum solat subuh. Apabila dia keluar, kami akan berjalan bersamanya 
ke masjid. Tiba-tiba datang kepada kami Abu Musa al-Asy'ari, lalu bertanya: 
"Apakah Abu 'Abd al-Rahman[8] telah keluar kepada kamu?" Kami jawab: "Tidak!". 
Maka dia duduk bersama kami sehingga 'Abd Allah bin Mas'ud keluar. Apabila dia 
keluar, kami semua bangun kepadanya. 


Lalu Abu Musa al-Asy'ari berkata kepadanya: "Wahai Abu 'Abd al-Rahman, aku telah 
melihat di masjid tadi satu perkara yang aku tidak bersetuju, tetapi aku tidak lihat - 
alhamdulilah - melainkan ianya baik". Dia bertanya: "Apakah ia?”. Kata Abu Musa: 
"Jika umur kamu panjang engkau akan melihatnya. Aku melihat satu puak, mereka 
duduk dalam lingkungan (halaqah) menunggu solat. Bagi setiap lingkungan 
(halaqah) ada seorang lelaki (ketua kumpulan), sementara di tangan mereka yang 
lain ada anak-anak batu. Apabila lelaki itu berkata : Takbir seratus kali, mereka pun 
bertakbir seratus kali. Apabila dia berkata: Tahlil seratus kali, mereka pun bertahlil 
seratus kali. Apabila dia berkata: Tasbih seratus kali, mereka pun bertasbih seratus 
kali." Tanya 'Abd Allah bin Mas'ud: "Apa yang telah kau katakan kepada mereka?". 
Jawabnya: "Aku tidak kata kepada mereka apa-apa kerana menanti pandangan dan 
perintahmu". 


Berkata 'Abd Allah bin Mas'ud: "Mengapa engkau tidak menyuruh mereka mengira 
dosa mereka dan engkau jaminkan bahawa pahala mereka tidak akan hilang sedikit 
pun". Lalu dia berjalan, kami pun berjalan bersamanya. Sehinggalah dia tiba kepada 
salah satu daripada lingkungan berkenaan. Dia berdiri lantas berkata: "Apa yang aku 
lihat kamu sedang lakukan ini?" Jawab mereka: "Wahai Abu 'Abd al-Rahman! Batu 
yang dengannya kami menghitung takbir, tahlil dan tasbih". Jawabnya: "Hitunglah 
dosa-dosa kamu, aku jamin pahala-pahala kamu tidak hilang sedikit pun. Celaka 



kamu wahai umat Muhammad! Alangkah cepat kemusnahan kamu. Para sahabat 
Nabi masih lagi ramai, baju baginda belum lagi buruk dan bekas makanan dan 
minuman baginda pun belum lagi pecah. [9] Demi yang jiwaku berada di tangan- 
Nya[10], apakah kamu berada di atas agama yang lebih mendapat petunjuk 
daripada agama Muhammad, atau sebenarnya kamu semua pembuka pintu 
kesesatan?" 

Jawab mereka: "Demi Allah wahai Abu 'Abd al-Rahman, kami hanya bertujuan baik." 
Jawabnya: "Betapa ramai yang bertujuan baik, tetapi tidak menepatinya." 

Sesungguhnya Rasulullah shallallahu 'alaihi wasallam telah menceritakan kepada 
kami satu kaum yang membaca al-Quran namun tidak lebih dari kerongkong 
mereka. [11] Demi Allah aku tidak tahu, barangkali kebanyakan mereka dari 
kalangan kamu." Kemudian beliau pergi. 

Berkata ‘Amr bin Salamah: "Kami melihat kebanyakan puak tersebut bersama 
Khawarij memerangi kami pada hari Nahrawan."[12] 

Lihatlah bagaimana ‘Abd Allah bin Mas'ud radhiallahu 'anh membantah perbuatan 
ibadah kumpulan ini walaupun mereka pada asalnya memiliki niat dan pandangan 
yang baik. Pada zahirnya tiada yang buruk pada perbuatan mereka. Namun oleh 
kerana ia merupakan ibadah yang tidak ada contoh daripada Nabi shallallahu 'alaihi 
wasallam maka ia ditolak. Bahkan 'Abd Allah bin Mas'ud memberi amaran betapa 
perbuatan bid'ah yang kecil akan mengheret seseorang kepada bid'ah yang lebih 
besar. 'Abd Allah bin Mas'ud menggambarkan mereka akan menyertai Khawarij yang 
sesat. J usteru itu 'Abd Allah bin Mas'ud juga pernah menyebut: [ 13] 


Sederhana dalam sesuatu sunnah lebih baik daripada bersungguh sungguh dalam 
sesuatu bid'ah . 

Sesungguhnya bid'ah yang kecil adalah pembawa kepada bid'ah yang besar. 


Kedua: Amaran al-l mam Malik Bin Anas 


Seorang lelaki telah datang kepada al-l mam Malik rahimahullah (179H)[14] dan 
berkata: [15] 

"Wahai Abu 'Abd Allah (gelaran al-l mam Malik) daripada mana aku patut berihram?" 
Jawab al-l mam Malik: "Daripada Zu Hulaifah ( A) di mana tempat yang 
Rasulullah berihram." Kata lelaki itu: "Aku ingin berihram daripada Masjid Nabi." 
Jawab al-l mam Malik: "Jangan buat (demikian)." Kata lelaki itu lagi: "Aku ingin 
berihram daripada kubur Nabi shallallahu 'alaihi wasallam." Jawab al-l mam Malik: 
"Jangan buat (demikian), aku bimbang menimpa ke atas dirimu fitnah." Tanya lelaki 
itu: "Apa fitnahnya? la hanya jarak yang aku tambah." 


Jawab al-lmam Malik: 

Apakah lagi fitnah yang lebih besar daripada engkau melihat bahawa engkau telah 
mendahului satu kelebihan yang Rasulullah shallallahu 'alaihi wasallam telah 
menguranginya. Sesungguhnya aku telah mendengar Allah berfirman: (maksudnya) 
"Oleh itu, hendaklah mereka yang mengingkari perintahnya, beringat serta berjaga- 
jaga jangan mereka ditimpa bala bencana, atau ditimpa azab seksa yang tidak 
terperi sakitnya. [al-Nur 24:63] 

Perhatikan bahawa sekalipun lelaki tersebut ingin berihram daripada tempat yang 
begitu baik iaitu Masjid Nabi atau kubur baginda shallallahu 'alaihi wasallam, al- 
Imam Malik rahimahullah membantahnya disebabkan ia adalah ibadah yang tidak 
dilakukan oleh Nabi. Beliau menyatakan ini adalah fitnah kerana seakan-akan lelaki 
itu menganggap dia dapat melakukan ibadah yang lebih baik daripada Nabi 
shallallahu 'alaihi wasallam. 

Ketiga: Amaran al-Sveikh Dr Yusuf al-Oaradawi: 

Ditanya kepada al-Syeikh Dr. Yusuf al-Qaradawi, semoga Allah memeliharanya, 
mengenai amalan Nisfu Sya’ban. Beliau menjawab: [ 16] 

Tidak pernah diriwayatkan daripada Nabi shallallahu 'alaihi wasallam dan para 
sahabat bahawa mereka berhimpun di masjid untuk menghidupkan malam Nisfu 
Sya’ban, membaca do'a tertentu dan solat tertentu seperti yang kita lihat pada 
sebahagian negeri orang Islam. Bahkan di sebahagian negeri, orang ramai 
berhimpun pada malam tersebut selepas maghrib di masjid. Mereka membaca surah 
Yasin dan solat dua raka'at dengan niat panjang umur, dua rakaat yang lain pula 
dengan niat tidak bergantung kepada manusia, kemudian mereka membaca do'a 
yang tidak pernah dipetik dari golongan salaf (para sahabah, tabi'in dan tabi’ tabi'in). 
lanya satu do'a yang panjang yang menyanggahi nusus (nas-nas al-Quran dan al- 
Sunnah), juga bercanggahan dan bertentang maknanya... 

Perhimpunan (malam Nisfu Sya’ban) seperti yang kita lihat dan dengar berlaku di 
sebahagian negeri orang Islam adalah bid'ah dan diada-adakan. Sepatutnya kita 
melakukan ibadat sekadar yang dinyatakan dalam nas. Segala kebaikan itu ialah 
mengikut salaf, segala keburukan itu ialah bid'ah golongan selepas mereka dan 
setiap yang diadakan-adakan itu bid'ah dan setiap yang bid'ah itu sesat dan setiap 
yang sesat itu berada dalam neraka. 

Demikian tegasnya tokoh yang masyhur ini terhadap amalan bid'ah yang menjadi 
pegangan atau amalan dalam kebanyakan negeri umat Islam. 

